

**Előterjesztés**

**a Közgyűlés Urbanisztikai Bizottsága nem önkormányzati képviselő bizottsági tagjának megválasztására**

Tisztelt Közgyűlés!

Magyarország helyi önkormányzatairól szóló 2011. évi CLXXXIX. törvény (Mötv.) 57. §-a és az Eger Megyei Jogú Város Alapokmányáról szóló 28/2011. (VI. 30.) önkormányzati rendelet 39. §-a alapján a Közgyűlés alakuló ülésén megalakításra kerültek Eger Megyei Jogú Város Önkormányzata Közgyűlésének állandó bizottságai, megválasztásra kerültek mind a képviselő, mind pedig azok külsős tagjai. Az Urbanisztikai Bizottság tagjai Eger Megyei Jogú Város Önkormányzata Közgyűlésének 321/2024. (X.03.) számú határozatával kerültek megválasztásra.

Az Urbanisztikai Bizottság külsős tagja, Varga Péter 2024. december 17. napjával lemondott a bizottsági tagságáról (1. melléklet).

A hivatkozott jogszabályhelyek alapján az Urbanisztikai Bizottság új - nem képviselő (külsős) - tagjának Kissné Beta Máriát javaslom megválasztani.

Eger, 2025. január 13.

**Vágner Ákos**

polgármester

**Határozati javaslat:**

**Eger Megyei Jogú Város Önkormányzatának Közgyűlése az Urbanisztikai Bizottság tagjának, Varga Péternek a lemondására tekintettel a Bizottság új, nem önkormányzati képviselő tagjának Kissné Beta Máriát választja meg.**

**Felelős: Dr. Barta Viktor jegyző**

**Határidő: azonnal**